Bihar-Vlegyásza, Erdélyi-szigethegység, Nyugati Szigethegység természetvédelmi terület.
A Nyugati Szigethegység 2004-ben alakult 75.784 hektáron, határvonala a következő csúcsokat érinti: Măgura Fericii, Poienii, Bohodei, Fântâna Rece, Cârligatele, Coasta Brăiesei, Briței, Micău, Nimăiasa, Vârfurașu, Dealul Păltinișului, Piatra Grăitoare, Iconii, Cuciulata, Bélesi tó völgyzáró gátja, valamint a Pietroasa, Dobruș, Stânii, Pasul Vârtop, Brusturi, Măgurii, Plopilor és Dealu Blidaru csúcsok.
A természetvédelmi terület belsejében különlegesen védett területek is vannak, mint például Bulz, Flóra rét, a Medve barlang környéke, Ponor mező, Pádisi fennsík-Vereshegyalja-Ponor rét, stb.
A természetvédelmi terület vezetősége a terület védelmével 13 őrt bízott meg, kijelölte a sátorozásra alkalmas területeket, tájékoztatási táblákat szerelt fel. Azonosították bizonyos védett állatfajok és növényfajták élettereit. A Köves Körös és Boga völgyét benépesítették zergével, és jó hír, már a Rozsdás szakadékban, a Csodavár és Szkarica környékén is látták példányait. 1970-1980 között telepítették ide a fajdkakast, amelynek számát megtizedelték a felelőtlen vadászok. A szakemberek szerint a park területén 26 farkas, 12 hiúz és 21 medve él.
A Nyugati Szigethegység vonzerejét karsztvidéke jelenti. A park szakemberei és a barlangász-klubok hatalmas erőfeszítéseket tesznek a barlangok védelmére. Sokat bezártak, vagy a természet védi őket. A legszebb barlangokba csupán a Román Akadémia jóváhagyásával lehet bejutni! Mielőtt belépnénk egy barlangba, ne feledjük, egy cseppkő 20 év alatt nő egyetlen centiméternyit!
A Nyugati Szigethegységbe nagyon sokan mennek, télen, nyáron egyaránt. A Tájékoztató irodákban nincs állandó szolgálat. A park telefonszáma pedig 0040-372-702-242
Share Bihar-Vlegyásza, Erdélyi-szigethegység, Nyugati Szigethegység természetvédelmi terület.